Javanese - Ndedongaa Masmur Praying WP Psalms 2017 Masmur 68:1(1,2) Kanggo lurah pasindhen. Masmur anggitane Prabu Dawud. Kidungan. (2) Yehuwah jumeneng, mungsuhe padha buyar, wong kang padha sengit marang Panjenengane larud saka ing ngarsane. Masmur 5:9,10(10,11) Amargi tembungipun tiyang-tiyang punika boten wonten ingkang temen, batosipun kebak piawon, gurungipun kadosdene kubur menga, ilatipun ngucapaken lelamisan. 10(11) Dhuh Yehuwah, tiyang punika kajengipun sami nanggel kalepatanipun, kajengipun sami dhawah margi saking rancanganipun piyambak, sami kabucala awit saking kathahing panerakipun, amargi sami mbalela dhateng Paduka. Masmur 7:1,2(1-3) Kidung pasambat anggitane Sang Prabu Dawud, kang dikidungake konjuk marang Sang Yehuwah, marga saka tembunge Kusy, wong Benyamin. (2) Dhuh Yehuwah, Gusti kawula, Paduka ingkang kawula suwuni pangayoman, mugi karsaa ngluwari kawula saking sakathahipun tiyang ingkang ngoyak-oyak kawula, kawula mugi Paduka luwari, 2(3) supados sampun ngantos nubruk kawula kadosdene singa, sarta nyered kawula, saha boten wonten ingkang nguwalaken. Masmur 11:6 Wong duraka padha diudani areng mengangah lan welirang; angin kang nggesengake ngebaki tuwunge. Masmur 18:2(3) Dhuh Yehuwah, peparang kawula, beteng kawula saha ingkang ngluwari kawula, Yehuwah kawula ingkang dados peparang pangauban kawula, tetameng kawula, singating karahayon kawula, kitha beteng kawula! Masmur 18:14(15),17(18) Jemparing-jemparinge dilepasake temah mungsuhe padha buyar, nlorongake bledheg, satrune padha bingung. 17(18) Aku kauwalake saka ingmungsuhku kang rosa lan saka ing wong-wong kang padha sengit marang aku, amarga iku kakuwatane ngungkuli aku. Masmur 18:39(40) Kawula sampun Paduka sabuki klayan karosan tumrap ing perang; ingkang sami nglawan kawula punika sampun Paduka telukaken wonten ing sangandhaping pangwaos kawula. Masmur 18:45(46) Tiyang-tiyang ngamanca sami nglumpruk tanpa bayu, sarta sami medal nilar beteng-betengipun klayan gumeter. Masmur 18:48(49) kang wus ngluwari aku saka mungsuhku. Paduka malah sampun ngluhuraken kawula ngungkuli para tiyang ingkang nglawan kawula; kawula Paduka luwari saking tiyang ingkang ambek siya. Masmur 23:3 nyawaku diayemake, sarta dituntun ing dalaning kabeneran marga saka asmane. Masmur 27:11 Dhuh Yehuwah, kawula mugi Paduka paringi pitedah bab Paduka, sarta lampah kawula katuntuna wonten ing margi ingkang wradin margi saking wontenipun mengsah kawula.
Masmur 31:15(16) Gesang kawula punika wonten ing asta Paduka, Paduka mugi karsaa nguwalaken kawula saking tanganipun para satru kawula saha tiyang ingkang sami ngoyak-oyak kawula! Masmur 34:4(5) Aku wus ngupaya Pangeran Yehuwah, banjur diparingi wangsulan, sarta diluwari saka sabarang kang marakake girisku. Masmur 34:7(8) Malaekate Pangeran Yehuwah ngamping-ampingi wong kang ngabekti marang Panjenengane, sarta padha kaluwaran. Masmur 34:17-19(18-20) Manawa para wong mursid sesambat marang Pangeran Yehuwah, banjur dipiyarsakake, sarta padha diluwari saka ing sakehing rerubede. 18(19) Pangeran Yehuwah ana ing sacedhake para wong kang rempu atine, sarta para wong kang pepes budine padha dipitulungi. 19(20) Wong mursid iku akeh rerubede, nanging diluwari dening Sang Yehuwah saka sakehe iku kabeh, Masmur 35:1-8 Anggitane Prabu Dawud. Dhuh Yehuwah, Paduka mugi mabenana tiyang ingkang sami mabeni kawula, mugi merangana tiyang ingkang sami merangi kawula. 2 Paduka mugi karsaa ngasta tameng lan paris, Paduka mugi karsaa jumeneng mitulungi kawula. 3 Paduka mugi karsaa ngedalaken tumbak kaliyan wadung-perang kangge nglawan para tiyang ingkang sami ngoyak kawula; saha Paduka mugi karsaa ngendika dhateng nyawa kawula: "Ingsun kang mitulungi sira." 4 Tiyang ingkang sami ngangkah nyawa kawula mugi samia kisinan lan kawirangan, tuwin ingkang ngangkah dhateng sangsara kawula mugi samia mundur lan kisinan. 5 Samia kados mrambut kabur ing angin, samangsa sami kakentasaken dening Malaekating Yehuwah. 6 Marginipun dadosa peteng saha lunyu, saha sami kaoyaka dening Malaekating Yehuwah. 7 Tanpa jalaran anggenipun masangi kala-jiret dhateng kawula, tanpa jalaran anggenipun ndhudhuk luwangan kangge kawula. 8 Tiyang punika kadhatengana ing bilai ingkang boten kanyana-nyana, sarta kajireta ing kala ingkang kapasang piyambak, kajengipun dhawah temah sirna! Masmur 35:10 Balung kawula sadaya badhe munjuk makaten: "Dhuh Yehuwah, sinten ingkang kados Paduka, ingkang ngluwari tiyang kesrakat saking tanganipun tiyang ingkang langkung kiyat katimbang piyambakipun, sarta ingkang ngluwari tiyang sangsara saha mlarat saking tanganipun ingkang ngrampog?" Masmur 36:7-9(8-10) Iba-iba ajining sih-kamirahan Paduka, dhuh Yehuwah! Para anaking manungsa sami ngungsi dhateng aubing swiwi Paduka. 8(9) Sami katuwukan ing gajih saking padaleman Paduka, sarta Paduka paringi ngombe saking lepening kasukan Paduka. 9(10) Amargi tuking gesang punika wonten ing Paduka; anggen kawula ningali pepadhang namung wonten ing pepadhang Paduka. Masmur 37:5 Uripmu pasrahna marang Pangeran Yehuwah sarta kumandela marang Panjenengane, Panjenengane kang bakal tumindak.
Masmur 37:23,24 Jangkahe wong dikukuhake dening Pangeran Yehuwah, anggere lakune wong mau dadi keparenge Pangeran; 24 samangsa tiba ora nganti gumuling, amarga Pangeran Yehuwah nyepengi tangane. Masmur 37:40 bakal padha dipitulungi dening Sang Yehuwah sarta diluwari, padha diuwalake saka ing tangane para wong duraka lan dislametake, awit padha ngungsi marang ing Panjenengane. Masmur 39:1(1,2) Kanggo lurah pasindhen, kanggo Yedutun. Masmur anggitane Prabu Dawud. (2) Gagasanku mangkene: "Aku dak ngati-ati, supaya aku aja nganti nglakoni dosa kalawan ilatku, cangkemku dakjaga kalawan dakbrangus, sajrone wong duraka isih ana ing ngarepku." Masmur 41:4 Mungguh aku, aturku mangkene: "Dhuh Yehuwah kawula mugi Paduka welasi, kawula mugi Paduka sarasaken, amargi anggen kawula damel dosa punika dhumateng Paduka." Masmur 42:5(6),11(12) Dhuh nyawaku, yagene kok tumungkul, lan ngolang- ngaling ana ing jeroku? Ngarep-arepa marang Yehuwah, awit Panjenengane bakal dakpuji, Panjenengane kang dadi Pitulunganku lan Yehuwahku! 11(12) Dhuh nyawaku, yagene kok tumungkul? Yagene kok ngolang-ngaling ana ing jeroku? Ngarep-arepa marang Gusti Yehuwah! Awit Panjenengane dakpuji maneh, Panjenengane kang dadi Pitulunganku lan Yehuwahku! (Masmur 43:5) Masmur 43:1 Dhuh Yehuwah, Paduka mugi paring adil dhumateng kawula, karsaa nindakaken prakawis kawula, ingkang tumuju dhateng bangsa ingkang boten saleh! Mugi karsaa nguwalaken kawula saking tiyang ingkang ambek cidra lan culika! Masmur 44:4(5) Inggih Paduka piyambak punika ingkang jumeneng dados Raja saha Yehuwah kawula, ingkang ndhawuhaken kaunggulanipun Yakub. Masmur 51:4(5) Amargi kawula ngrumaosi panerak kawula, saha dosa kawula tansah wonten ing ngajeng kawula. Masmur 52:5(7) Nanging kowe iku ing satemene bakal dibrukake dening Gusti Yehuwah ing sateruse bakal direbat lan dilarak saka ing tarub bakal kabethot saka ing tanahe wong ngaurip. (Selah) Masmur 54:7(9) Amargi Paduka ngluwari kawula saking sakathahing karibedan, saha mripat kawula nyawang dhateng mengsah kawula. Masmur 55:18(19) Gusti Yehuwah ngluwari aku kanthi tentrem saka pangrangsanging mungsuhku, awit padha gumrudug nglawan marang aku. Masmur 59:2(3) Kawula mugi kauwalna saking tiyang ingkang sami damel piawon, kaluwarana saking tiyang ingkang sami remen ngwutahaken rah. Masmur 60:12(14) Manawa kinanthi ing Yehuwah kita bakal nindakake kaprawiran, awit Pangeran piyambak bakal ngiles-iles sakehing mungsuh kita. Masmur 63:11(12) Nanging Sang Prabu badhe suka-suka, amargi saking Gusti Yehuwah; sok tiyanga ingkang supaos demi Gusti Yehuwah, badhe
nglairaken panggunggung amargi sadaya tiyang cidra sami kabungkem cangkemipun. Masmur 66:3 Munjuka marang Gusti Yehuwah: "Saiba anggenipun nggegirisi sadaya pakaryan Paduka punika; amargi saking agunging panguwaos Paduka, mengsah Paduka temah sami teluk, ngempek-empek dhumateng Paduka. Masmur 68:6(7) wong kang kesepen sanak sadulur padha diparingi papan panggonan, wong tawanan padha diluwari, temah padha rumangsa begja, nanging wong mbalela padha andhok ana ing tanah gundhul. Masmur 68:35(36) Gusti Yehuwah iku nggegirisi ana ing padalemane kang suci, Gusti Yehuwahe Israel, Panjenengane ngganjar pangwasa lan kekuwatan marang umate. Pinujia Gusti Yehuwah! Masmur 70:1(1,2) Kanggo lurah pasindhen. Anggitane Sang Prabu Dawud, nalika nyaosake kurban pengetan. (2) Dhuh Yehuwah, mugi enggal karsaa ngluwari kawula, dhuh Yehuwah, mugi karsaa mitulungi kawula! Masmur 71:4 Dhuh Yehuwah kawula, Paduka mugi karsaa ngluwari kawula saking tanganipun tiyang duraka, saha cangkeremaning para tiyang ingkang ambek-siya lan dakwenang. Masmur 71:13 Tiyang ingkang sami nyatru nyawa kawula mugi samia kawirangan lan sami tumpesa; ingkang ngangkah cilaka kawula mugi karobana ing kanisthan lan kawirangan! Masmur 72:12 Sabab panjenenganipun badhe ngluwari para tiyang mlarat ingkang sami sesambat nyuwun tulung, tiyang ingkang katindhes, saha tiyang ingkang boten wonten ingkang mitulungi; Masmur 76:12(13) Panjenengane kang nglemesake semangate para pemimpin, Panjenengane kang nggegirisi tumrap para ratu ing bumi. Masmur 79:9 Dhuh Yehuwah, ingkang mengku karahayon kawula, kawula mugi sami Paduka paringi pitulungan margi saking kaluhuraning asma Paduka. Kawula mugi sami kaentasna saha kaapuntena dosa kawula margi saking asma Paduka. Masmur 86:17 Kawula mugi Paduka paringi pratandhaning kasaenan, supados para satru kawula sami sumerep kalayan wirang, bilih Paduka dhuh Yehuwah, sampun paring pitulungan saha panglipur dhumateng kawula. Masmur 91:14,15 "Sanyata, sarehne rumaket marang Ingsun, mulane bakal Sunluwari, bakal Sunpageri santosa awit wanuh marang asmaningSun. 15 Yen sesambat marang Ingsun bakal Sunsembadani, ing sajroning karubedan bakal Sunkanthi, bakal Sunentasake lan Sunluhurake, Masmur 92:11 mripat kawula nyawang satru kawula, kuping kawula mireng bab para tiyang awon ingkang sami gumregah nglawan kawula. Masmur 103:10 kang katandukake marang kita ora timbang karo dosa kita, anggone paring piwales marang kita ora ing sabobote kaluputan kita, Masmur 104:9 Watesipun Paduka tetepaken, boten badhe dipun langkahi,
boten badhe wangsul ngelebi bumi. Masmur 107:6 Sajroning karubedane mau nuli padha sesambat marang Pangeran Yehuwah, banjur padha diluwari saka ing sangsarane, Masmur 118:10,12 Aku dikepung sakehe bangsa demi asmaning Sang Yehuwah, kabeh padha dakgecak. 12 Padha ngepung aku kaya tawon, padha mulad-mulad kaya geni eren, demi asmaning Sang Yehuwah, padha dakgecak temah mundur. Masmur 121:7,8 Kowe bakal direksa dening Sang Yehuwah, tumrap ing sakehing bilai; nyawamu direksa. 8 Pangeran Yehuwah bakal ngreksa marang lebu lan wetumu, wiwit ing samengko tumeka ing delahan. Masmur 138:3 Sareng kawula sesambat, Paduka lajeng nyembadani kawula, Paduka mewahi kasantosan wonten ing manah kawula. Masmur 140:1(1,2) Kanggo lurah pasindhen. Masmur anggitane Prabu Dawud. (2) Dhuh Yehuwah, kawula mugi Paduka uwalaken saking tiyang awon, saha Paduka reksaa sampun ngantos dhawah ing tanganipun tiyang ingkang remen nganiaya, Masmur 140:4,5(5,6) Dhuh Yehuwah, kawula mugi Paduka jagi sampun ngantos dhumawah ing tanganipun tiyang duraka, sarta ing tanganipun tiyang ingkang ambek-siya tuwin sami ngangkah ndhawahaken kawula. 5(6) Tiyang kumingsun kalayan sesidheman sami masangi jiret kawula, tuwin masang tangsul-tangsul kadadosaken jaring, sami masangi kala kawula wonten ing sauruting margi. (Selah) Masmur 142:6(7) Paduka mugi karsaa nilingaken pasambat kawula, amargi kawula sampun lungkrah sanget, Paduka mugi karsaa nguwalaken kawula saking tiyang ingkang sami ngoyak-oyak kawula, amargi kekiyatanipun nglangkungi kawula. Masmur 143:9 Dhuh Yehuwah, kawula mugi Paduka uwalaken saking satru- satru kawula, kawula ngayom dhumateng Paduka. Masmur 147:14 Panjenengane kang nentremake satanah wewengkonmu, maregi kowe kalawan pepethinganing gandum. Masmur 149:6-9 Kidung panggunggung marang Yehuwah kareben ana ing gorokane, sarta tangane kareben padha sikep pedhang kang landhep kiwa- tengen, 7 kagawe nandukake piwales marang para bangsa, lan kanggo niksa marang para suku bangsa, 8 kanggo mblenggu para ratune kalawan rante, lan para panggedhene kalawan blenggu wesi, 9 kanggo matrapi paukuman marang wong-wong iku kaya kang wus katulisan. Iku kamulyane sakehing para kang dikasihi. Haleluya! Pastor T. John Franklin Church of Salvation, Healing, and Deliverance COS-HAD.org